b"\n_START_ARTICLE_\nMud\xc3\xa9jar\n_START_PARAGRAPH_\nMud\xc3\xa9jar (iz arab\xc5\xa1\xc4\x8dine - 'najprej bivati'/Arabci med kristani) je \xc5\xa1panski dekorativni slog, iz mavrskih, gotskih in kasneje renesan\xc4\x8dnih oblik. Slog Iberske arhitekture in dekoracije, predvsem v Aragoniji in Kastilji, od 12. do 16. stoletja, na katerega je mavrska okus in izdelava mo\xc4\x8dno vplival._NEWLINE_Je pa tudi ime za posamezne Mavre ali Muslimane v Al Andaluz, ki so ostali v Iberiji po kr\xc5\xa1\xc4\x8danski Reconquisti, vendar se niso spreobrnili v kr\xc5\xa1\xc4\x8danstvo, za razliko od Moriscov, ki so se spreobrnili.\n_START_SECTION_\nMud\xc3\xa9jar slog\n_START_PARAGRAPH_\nPri postavljanju romanskih, gotskih in renesan\xc4\x8dnih stavb so gradbeniki uporabljali elemente islamske umetnosti in pogosto dosegali presenetljive rezultate. Njen vpliv je pre\xc5\xbeivel do 17. stoletja._NEWLINE_Slog Mud\xc3\xa9jar, simbioza tehnik in na\xc4\x8dinov razumevanja arhitekture, ki izhaja iz muslimanske in kr\xc5\xa1\xc4\x8danske kulture, ki sta \xc5\xbeivela drug ob drugem, se je pojavil kot arhitekturni slog v 12. stoletju na Iberskem polotoku. Zanj je zna\xc4\x8dilna uporaba opeke kot glavni material. Mud\xc3\xa9jar ne vklju\xc4\x8duje ustvarjanja novih oblik in struktur (za razliko od gotike ali romanike), ampak reinterpretacijo zahodnih kulturnih slogov z islamskim vplivom. Na Mud\xc3\xa9jar umetnost je vplivala starodavna arabska pisava, Kufic in Naskhi, ki sledi ponavljajo\xc4\x8dim se ritmi\xc4\x8dnim vzorcem._NEWLINE_Prevladujo\xc4\x8di geometrijski liki, izrazito islamski, so se vidno pojavili v opremi obrti z uporabo cenej\xc5\xa1ih materialov: izdelava plo\xc5\xa1\xc4\x8dic, opek, lesena rezbarija, rezbarija na omet in okrasne kovine. K po\xc5\xbeivitvi ravne povr\xc5\xa1ine stene in tal, je Mud\xc3\xa9jar slog razvil zapletene vzorce polaganja plo\xc5\xa1\xc4\x8dic, ki niso nikoli bili prese\xc5\xbeeni v prefinjenosti. Tudi potem, ko muslimani niso ve\xc4\x8d vplivali na arhitekturo, je ostalo veliko njihovih elementov v \xc5\xa1panski arhitekturi, kar ji daje zna\xc4\x8dilen videz. Izraz Mud\xc3\xa9jar slog je prvi\xc4\x8d uporabil leta 1859 Jos\xc3\xa9 Amador de los Rios,  andaluzijski zgodovinar in arheolog._NEWLINE_Zgodovinarji se strinjajo, da se je slog Mud\xc3\xa9jar razvil v Sahag\xc3\xbanu, Leon, kot prilagajanje arhitekturnih in okrasnih motivov (zlasti prek dekoracije s \xc5\xa1tukaturami in opeko). Mud\xc3\xa9jar se je raz\xc5\xa1iril na preostali del Kraljevine Le\xc3\xb3n, Toledo, \xc3\x81vila, Segovio, itd, in povzro\xc4\x8dil, kar je bilo imenovano ope\xc4\x8dni romanski slog. Centre Mud\xc3\xa9jar umetnosti najdemo tudi v drugih mestih kot so Toro, Cu\xc3\xa9llar Ar\xc3\xa9valo in Madrigal de las Altas Torres._NEWLINE_Slog je postal najbolj razvit predvsem v Aragoniji, zlasti v Teruelu (\xc4\x8deprav tudi v Zaragozi, Utebo, Tauste, Daroca, Calatayud, itd). V 13., 14. in 15. stoletju so bili zgrajeni mnogi stolpi v Mud\xc3\xa9jar slogu v mestu Teruel in spremenili izgled mesta. To razlikovanje se je ohranilo do danes. Mud\xc3\xa9jar se je zlil z nastajajo\xc4\x8dim gotskim slogom, muslimanski vplivi pa so bili integrirani \xc5\xbee v pozni romaniki. \xc5\xa0e posebej fin primer Mud\xc3\xa9jar je Casa de Pilatos, zgrajena v za\xc4\x8detku 16. stoletja v Sevilji. Sevilja ima \xc5\xa1tevilne druge primere Mudejar sloga. Seviljski  Alc\xc3\xa1zar velja za enega od najve\xc4\x8djih ohranjenih primerov sloga. Alc\xc3\xa1zar izra\xc5\xbea tako gotski in renesan\xc4\x8dni slog, kot tudi Mud\xc3\xa9jar. Prvotno je bil zgrajen kot mavrska utrdba. Pedro Kastiljski je nadaljeval islamski arhitekturni slog, ko jo je pala\xc4\x8do raz\xc5\xa1iril. \xc5\xbdupnijska cerkev Santa Catalina, je bila zgrajena v 14. stoletju, preko stare mo\xc5\xa1eje.\n_START_SECTION_\n\xc5\xa0panija\n_START_PARAGRAPH_\nIslamska osvojitev \xc5\xa0panije, ki se je za\xc4\x8dela leta 711, je za\xc4\x8dela zdru\xc5\xbeevanje gotike in islamske umetnosti. Zgodovinarji trdijo, da se je \xc5\xa1panska Reconquesta za\xc4\x8dela (718-722) z bitko pri Covadongi. V \xc4\x8dasu \xc5\xa1panske Reconqueste, so kristjani vadili strpnost in dovolili Mavrom ostati v \xc5\xa0paniji. \xc5\xa0panija je bila sredi\xc5\xa1\xc4\x8de Mud\xc3\xa9jar sloga. Mud\xc3\xa9jar umetnost je izklju\xc4\x8dna v \xc5\xa0paniji zaradi edinstvene konvergence arabske in evropske kulture. Padec Granade med \xc5\xa1pansko Reconquesto je zaznamoval konec islamske vladavine v \xc5\xa0paniji. Zaznamoval je tudi upad vpliva Mud\xc3\xa9jar in upo\xc4\x8dasnila razvoj Mud\xc3\xa9jar umetnosti.\n_START_SECTION_\nPortugalska\n_START_PARAGRAPH_\nPortugalska ima tudi primere Mud\xc3\xa9jar umetnosti in arhitekture, \xc4\x8deprav jih je manj in je dekoracija enostavnej\xc5\xa1a kot v sosednji \xc5\xa0paniji. Mud\xc3\xa9jar ope\xc4\x8dno arhitekturo najdemo le v apsidi cerkve Castro de Avel\xc3\xa3s, v bli\xc5\xbeini Braganza, podobno prototipni cerkvi Sahag\xc3\xban v Le\xc3\xb3nu. Hibridni gotski Mud\xc3\xa9jar slog se je razvil tudi v pokrajini Alentejo na jugu Portugalske med 15. in 16. stoletjem, kjer prihaja do prekrivanja s slogom Manueline. Okna kraljeve pala\xc4\x8de in pala\xc4\x8de grofov Basto v \xc3\x89vori so dobri primeri tega sloga. Dekorativno umetnost, navdahnjeno z Mud\xc3\xa9jar najdemo tudi v vzorcih plo\xc5\xa1\xc4\x8dic cerkev in pala\xc4\x8d, kot so plo\xc5\xa1\xc4\x8dice iz 16. stoletja, uvo\xc5\xbeene iz Sevilje, ki krasijo Kraljevo pala\xc4\x8do v Sintri. Mud\xc3\xa9jar lesene stropove najdemo v cerkvah v Sintri, Caminha, Funchalu, Lizboni in nekaterih drugih mestih.\n_START_SECTION_\nLatinska Amerika\n_START_PARAGRAPH_\nLatinska Amerika ima tudi primere Mud\xc3\xa9jar umetnosti in arhitekture, na primer v Coro, kraj svetovne dedi\xc5\xa1\xc4\x8dine v Venezueli. Drug primer sloga v Latinski Ameriki je samostan San Francisco v Limi, Peru.\n_START_SECTION_\nNeo-Mud\xc3\xa9jar arhitektura\n_START_PARAGRAPH_\nNeo-Mud\xc3\xa9jar je vrsta mavrske Revival arhitekture. V \xc5\xa0paniji se je to arhitekturno gibanje pojavilo kot o\xc5\xbeivljanje sloga Mud\xc3\xa9jar. Pokazalo se je v poznem 19. stoletju v Madridu, in kmalu raz\xc5\xa1irilo na druge regije v dr\xc5\xbeavi. Arhitekti kot je Emilio Rodr\xc3\xadguez Ayuso, so zaznali Mudejar umetnost kot zna\xc4\x8dilno in izklju\xc4\x8dno \xc5\xa1panski slog. Za\xc4\x8deli so graditi stavbe z uporabo nekaterih funkcij v starem slogu, kot podkvasti oboki, arabeskno polaganje plo\xc5\xa1\xc4\x8dic in uporaba abstraktnih oblik opeke z ornamenti za fasade."